เวลาเราไปซื้อโจ๊กตามตลาดหลายๆ ที่เรามักจะเห็นเค้าเขียนว่า โจ๊กสามย่าน ก็คิดว่า โห ร้านนี้โจ๊กดังขนาดเค้าเอาไปตั้งชื่อเลียนแบบกันเลยหรอ จากความคิดนี้ ทำให้เราต้องมาลองโจ๊กสามย่าน ที่ซ.จุฬา ร้านนี้ค่ะ ว่าแล้วเราก็ไปร้านนี้ตั้งแต่เช้า เห็นหม้อโจ๊กหลายใบตั้งอยู่หน้าร้าน ดูแล้วน่าทาน สะอาด ดีค่ะ ภายในร้านเป็นห้องแอร์ ไม่ใหญ่โตมากค่ะ เนื้อโจ๊กถูกเคี่ยวซะเละมากๆ เนื้อละเอียดทานง่ายสุดๆ เลยค่ะ และหมูของเค้านุ่มสุดๆ สามารถสั่งปาท่องโก๋มาทานคู่กันก็ได้ค่ะ